ऑस्ट्रेलिया में हुई एक रिसर्च के अनुसार दूसरों को कसरत करते देखने या खेलते कूदते देखने से भी शरीर को फायदा पहुंचता है. इससे दिल की धड़कन तेज होती है. शरीर में कई ऐसी रासायनिक प्रक्रियाएं होती हैं जैसी खुद कसरत करते समय होती हैं. अंतरराष्ट्रीय पत्रिका फ्रंटियर्स इन ऑटोनोमिक न्यूरोसाइंस में छपी इस रिपोर्ट में कहा गया है कि किसी और को कसरत जैसे काम करते हुए देखने से खुद अपनी सांस भी साधारण से तेज चलने लगती है, रक्त का बहाव बढ़ता है और पसीना भी निकलता है. यहां तक कि अगर आप वीडियो में भी किसी को भागते हुए देख रहे हैं तब भी ऐसा होता है.